LANNA เผยกำไรไตรมาส 1 เหลือ 120 ลบ. แจงรายได้ถ่านหินลดลง
LANNA เผยกำไรไตรมาส 1 เหลือ 120 ลบ.ลดลง 44% จากช่วงเดียวกันของปีก่อนที่มีกำไรสุทธิ 217.00 ล้านบาท แจงรายได้ถ่านหินลดลง
15 พ.ค. 2558

บริษัท ลานนารีซอร์สเซส จำกัด (มหาชน) หรือ LANNA รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 120.59 ล้านบาท หรือมีกำไรสุทธิ 0.23 บาทต่อหุ้น ลดลง 44% จากช่วงเดียวกันของปีก่อนที่มีกำไรสุทธิ 217.00 ล้านบาท หรือมีกำไรสุทธิ 0.41 บาทต่อหุ้น
โดยผลการดำเนินงานที่มีกำไรลดลง เนื่องจากรายได้จากธุรกิจถ่านหินและกำไรสุทธิจากธุรกิจถ่านหินลดลง สาเหตุจากราคาขายถ่านหินยังปรับตัวลดต่ำลงอย่างต่อเนื่อง